Hoër lone vir plaasarbeiders | Maroela Media
Hoër lone vir plaasarbeiders
Argieffoto Foto: led.co.za
Die departement van arbeid het Woensdag 'n styging in die minimumloon vir werkers in die landbou- en bosboubedryf aangekondig.
"Ná breedvoerige samesprekings en voorleggings deur werkgewers en werknemers in die landbou- en bosboubedryf, het die departement besluit om die minimumloon vir werkers te verhoog," het die departement Woensdag gesê.
Die departement het gesê hy het onder andere die verbruikersprysindeks (VPI) in ag geneem om die berekening te doen.
Die departement van arbeid het gesê vanaf 1 Maart 2016 word die minimumloon soos volg aangepas:
Uurlikse tarief van R14-25 (R13-37 in 2015/16)
Weeklikse tarief van R651-32 (R601-61 in 2015/16)
Maandelikse tarief van R2 778-83 (R2 606-78 in 2015/16)
Die daaglikse loon vir 'n plaaswerker wat nege ure per dag werk, is nou R128-26, in vergelyking met R120-32 in 2015/16.
Die departement het gesê hy is bewus van die uitdagings in die landboubedryf wat betref sekere gedeeltes wat deur droogte geteister word en hoe boere reeds teen moeilike besluite te staan kom of hulle hul werkers moet behou of nie.
"Loonwysigings is egter moreel die regte ding om te doen om seker te maak dat werknemers se verdienste in lyn bly met verhoogde lewenskoste, en aankoopmag die ekonomie bevoordeel," het minister Mildred Oliphant in die verklaring gesê.
WVF moet fokus op oorspronklike doel, sê Solidariteit
Man verdrink in Durban-swembad
Hoekom word die plaasarbeiders anders gehanteer as die res van die besighede? Hul bly verniet en het geen vervoer kostes. Ons bediende word baie minder betaal en helfte van haar selaris gaan vir vervoer. Ons kan nie meer betaal maar ons weet die nood is groot. Die grootste droogte in 100 jaar is nie 'n match vir die ANC en hul wonderlike ondersteuners nie.
Praat van"kick a dog when it is down" die boere het soveel voer skuld wat opgehoop het die afgelope drie jaar weens die droogte, hoe moet hulle die loon verhogings bekostig! Meeste boere lewe nie in weelde nie en skuld banke duisende rande!
Boer op plaas
Dept arbeid se ondersoekers het my gelos toe hulle kom kla ek betaal my werkers onder die minimum loon, ek het haar gevra om asseblief die twee mense uitwys wat ek moet afdank sodat daar genoeg fondse is om die res die minimum loon te betaal, Sy het gesê nee sy gaan nie daardie verantwoordelik vat om vir mense te sê hulle het nie meer werk nie, en toe my bedank dat ek andersins na my werkers omsien en my vriendelik gegroet en gery. Nooit weer teruggekom nie en as ons mekaar iewers teen mekaar vasloop groet sy altyd vriendelik… Lees meer »
Neem in ag dat die plaasarbeiders gratis behuising asook elektrisiteit het. Behalwe hulle salarisse kry hulle nog meel, eiers en melk asook groente gratis. Een maal per week, gewoonlik op n saterdag gaan hulle dorp toe. Op die boer se onkoste. So ek dink die die plaas arbeiders kan kla nie
Ek gun die arbeiders dit maar ek kan dit ongelukkig nie bekostig nie. Ek arbei nou maar op my eie. En ek stem saam dat plaaswerkers baie meer voordele kry as net hulle salaris.